SPESIELT ANBEFALT Digital radioklassiker
Tivoli startet det hele, og overbeviser med en digital versjon som har alt man trenger, inkludert den vel ansette Tivoli-klangen. 

Pluss: 
Kompakt og lettbetjent digitalradio med strømming, som finnes i flere fargerike utførelser. 
God lyd uansett lydkilde. 

Minus: 
Noen av konkurrentene har fyldigere klang og spiller med mer kraft. 

Den analoge Tivoliradioen satte standarden for hvor bra en liten bordradio kunne låte. 
Den moderne utgaven er blitt digital, med både FM- og DAB+-radio, men nå kan man også strø mme musikken til den, fra mobilen med Bluetooth. 
Det har gjort Albergo+ til en av våre favoritter. 

Da kan man lytte på radio i det ene øyeblikket, og med et tastetrykk på fjernkontrollen, bytte til Bluetooth-strømming og spille av spillelistene på Spotify fra mobilen. 
Du kan også koble til en analog lydkilde, og plugge i en ekstra Tivoli-høyttaler for enda bedre lyd. 

Tivoliradioen er skikkelig bygget og den er lett å bruke med en stor skjerm og praktisk fjernkontroll. 
Den finnes i flere farger, og det er mulig å dresse den opp med fine trekabinetter som gir den et mer eksklusivt preg. 
